NaiveNeuron/SloPal huggingface dataset:
Zmajkovičová, Renáta, podpredsedníčka NR SR (2013-06-25):
Ďakujem. Otváram rozpravu o tomto bode programu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. A prerušujem rokovanie o tomto bode programu. Pokračujeme v prerušenej rozprave v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa menia a dopĺňajú niektoré zákony (tlač 449). Poprosím pani poslankyňu Janu Vaľovú, aby zaujala miesto určené pre navrhovateľov, a spravodajcu z výboru pre verejnú správu a regionálny rozvoj poslanca Tibora Glendu, aby zaujal svoje miesto. Pánov poslancov nevidím v sále, vyhlasujem prestávku na dve minúty a zabezpečím pánov poslancov. Ďakujem. (Hlas z pléna.) Pán poslanec, prestávku som vyhlásila. Viete, pán poslanec Hlina tu zaspával, takže tá prestávka je zrejme na mieste. (Pauza pre nedostatočný počet poslancov v rokovacej sále.) (Po prestávke.)
Petrík, Simona, poslankyňa NR SR (2017-05-19):
Ďakujem veľmi pekne. Ja z tohto miesta len poďakujem kolegovi Dostálovi za jeho slová a musím povedať, že som mala presne podobnú skúsenosť, že som si myslela, že to v podstate možné je a zistila som, že to možné nie je, a preto som si práve povedala, že by bolo vhodné to napraviť. Takže opäť len opakujem, jednoduché opatrenie, ktoré nezaťaží náš rozpočet, pomôže mnohých mladým rodinám aj z toho hľadiska, že tie práce v dnešnej dobe sú, rôzne pracovné pozície sú oveľa flexibilnejšie, ako boli v minulosti. Takže je jednoduchšie pre tých rodičov si vyriešiť to, že dajme tomu polovicu OČR-ky bude doma jeden a polovicu druhý. Dokonca to bude vyhovovať aj ich zamestnávateľom, takže je to naozaj aktuálna situácia. Riešilo by to tento problém veľmi jednoducho a elegantne. Takže ešte raz aj ja z tohto miesta a z pozície faktickej poznámky prosím o vašu podporu. Ďakujem.
M. Hort, podpredseda NR SR: (2009-02-10):
A pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov . Vládny návrh je uverejnený ako tlač 952. Pán minister, prosím, ujmite sa slova.
Grendel, Gábor, podpredseda NR SR (2022-02-25):
Pán poslanec Šudík.
Šeliga, Juraj, podpredseda NR SR (2021-04-01):
Ďakujem. Prezentujme sa, prosím, a hlasujme. (Hlasovanie.) Prítomných 120, za 120, proti nikto, zdržal sa nikto, hlasovali všetci prítomní. Konštatujem, že Národná rada tento návrh uznesenia schválila. (Potlesk.) Ďalej budeme hlasovať o návrhu skupiny poslancov na vydanie zákona, ktorým sa dopĺňa zákon č. 8/2009 Z. z. o cestnej premávke (tlač 385). Je to hlasovanie v druhom čítaní a poprosím pani poslankyňu Zemanovú, aby ho uvádzala. Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 385.)
Pleštinská, Zita, poslankyňa NR SR (2022-11-10):
Ďakujem, pán predsedajúci. Dovoľte, vážené dámy poslankyne, páni poslanci, aby som vás informovala o výsledku tajného hlasovania o návrhu na odvolanie predsedníčky Výboru Národnej rady Slovenskej republiky pre zdravotníctvo, ktoré sa konalo 10. novembra 2022. Na tajné hlasovanie o návrhu na odvolanie predsedníčky Výboru Národnej rady Slovenskej republiky pre zdravotníctvo bolo vydaných a poslanci si osobne prevzali 91 hlasovacích lístkov. Teda na hlasovaní bolo prítomných 91 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na odvolanie predsedníčky Výboru Národnej rady Slovenskej republiky pre zdravotníctvo nula poslancov, z 91 odovzdaných hlasovacích lístkov bolo 0 neplatných. Z 91 platných hlasovacích lístkov overovatelia zistili, že o návrhu na odvolanie Jany Bittó Cigánikovej z funkcie predsedníčky Výboru Národnej rady Slovenskej republiky pre zdravotníctvo hlasovalo za 67 poslancov, proti 22 poslancov, zdržali sa 2 poslanci. Na odvolanie predsedníčky výboru Národnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bola Jana Bittó Cigániková odvolaná z funkcie predsedníčky Výboru Národnej rady Slovenskej republiky pre zdravotníctvo. Overovatelia poverujú svojho člena Zitu Pleštinskú oznámiť výsledok hlasovania Národnej rade Slovenskej republiky.
Šeliga, Juraj, podpredseda NR SR (2020-11-12):
Pani poslankyňa Majorová, nech sa páči.
Heger, Eduard, poslanec NR SR (2019-09-13):
Ďakujem veľmi pekne. Pán premiér, prevažne ste reagovali na Igora Matoviča. Ale povedali ste aj pár vecí, na ktoré mi nedá nereagovať a tými by som chcel začal. Prvé, povedali ste, že aby sa dodržiavali zákony, že dbať na to, aby sa dodržiavali zákony. Tak ja sa chcem opýtať napríklad na prípad pána Bašternáka, kde nás, váš, teda nie váš, ale tej vašej vlády bývalý minister vnútra pán Kaliňák presviedčal, že skutok sa nestal a ten skutok sa nakoniec stal. A pán Bašternák je nakoniec vo väzení. Totižto vy ste mali kontrolné úrady v rukách. A ja sa vás opäť pýtam, keď si len pozrieme na samotnú úspešnosť výberu DPH, resp. neúspešnosť, keď chcete dodržiavať zákony, tak ako je možné, že pri tých istých opatreniach ako okolité krajiny máme dvakrát vyššiu neúspešnosť výberu DPH, ktorá súvisí práve s dodržiavaním zákonov? Povedali ste, že v prípade som postupoval tak, ako som mal. Jedna novinová veta. Tu sa bavíme o konkrétnom uznesení a vy ste ešte potom dodali, že ja by som, keby som dostal čokoľvek na stôl, ale vy ste vyzval sám pani Jankovskú, aby odstúpila. Tak aj tu si v tomto vyslovene protirečíte. A povedali ste, že ja nebudem odvolávať pani Jankovskú podľa toho, ako vy chcete, čo ste povedali Igorovi Matovičovi, alebo v ten deň, v tú hodinu. No ale vy ste ju neodvolali vôbec. A váš pán premiér, teda váš predchádzajúci premiér Robert Fico povedal, že do troch minút odvolá, ak bude čo i len podozrenie. Vy ste evidentne zľavili z tejto laťky a nielenže zľavili, vy ste ju úplne zvesili. A posledné, čo ste hovorili, viete, vyzerá to tak, že vy si proste tvrdíte svoje. A buď ste zaslepený, alebo to robíte úmyselne. Ďakujem.
Krúpa, Juraj, poslanec NR SR (2020-05-12):
Pán predsedajúci, v rozprave vystúpil pán poslanec Saloň, ktorý podľa § 73 ods. 3 písm. a) podal návrh na vrátenie zákona jeho navrhovateľovi na dopracovanie. Dajte, prosím vás, hlasovať o tomto návrhu.
Krajčír, Ľuboš, poslanec NR SR (2023-05-05):
Viete, takže som rád, že uznávate, že zlyhal pán Budaj. Žiaľbohu, ale nemôžme sa od toho odosobniť.
Bugár, Béla, podpredseda NR SR (2010-08-06):
Pán poslanec Jarjabek, môžete reagovať na faktické poznámky.
Laššáková, Jana, podpredsedníčka NR SR (2014-05-13):
Pán poslanec Frešo, nech sa páči.
Sulík, Richard, predseda NR SR (2011-09-06):
Ďakujem. S faktickou poznámkou sa neprihlásil nik, uzatváram rozpravu. A stanovisko chce zaujať navrhovateľ, nech sa páči.
R. Bauer, poslanec: (2007-10-17):
Na druhej strane je to aj konzistentný postoj, keď si zoberiete a počúvali ste, že v roku 2002 Národná rada schválila Deklaráciu o zvrchovanosti členských štátov Európskej únie v kultúrno-etických otázkach, tak návrh, ktorý sme predložili, ktorý je jednostranným vyhlásením po vzore Poľskej republiky, je konzistentný, čiže je rovnakého duchu a línie s tou deklaráciou, ktorá bola tu pred piatimi rokmi schválená. Silným partnerom budeme nie vtedy, keď na všetko budeme prikyvovať a za všetko hlasovať alebo vo všetkom budeme ticho, ale práve vtedy, keď otvorene budeme vedieť povedať svoj názor a, samozrejme, konštruktívne hľadať spoločné stanoviská v Európskej únii. Ďakujem.
Bugár, Béla, podpredseda NR SR (2019-09-25):
Ďakujem. Teraz sa chcem opýtať pána Suchánka, či chce zaujať stanovisko. Nie. Prerušujem rokovanie o tomto bode programu. Ďakujem všetkým. A teraz podľa schváleného programu pristúpime k rokovaniu o bodoch 130 až 132, kde je zlúčená rozprava. Najskôr k Správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za I. polrok (tlač 1567). Dávam slovo poverenému členovi tohto výboru pánovi poslancovi Šucovi, nech sa páči, môžte uviesť správu. (Rokovanie o Správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za I. polrok 2019 , tlač 1567.)
Senko, Ján, poslanec NR SR (2015-07-01):
Pán predseda, prosím, dajte hlasovať o návrhu zákona ako celku s odporúčaním gestorského výboru schváliť ho.
Laššáková, Jana, podpredsedníčka NR SR (2014-12-03):
Vyhlasujem rozpravu za skončenú. Pán navrhovateľ, chcete stanovisko? Nech sa páči, zaujmite stanovisko.
Laurenčík, Milan, podpredseda NR SR (2022-02-11):
Ďakujem. Prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku. Preto sa pýtam, či sa do rozpravy hlási niekto ústne. Konštatujem, že nie. Do rozpravy sa prihlásil iba pán navrhovateľ a pán spravodajca. Nech sa páči, pán poslanec Beluský, máte slovo.
Belousovová, podpredsedníčka NR SR: (2007-03-23):
Nech sa páči, pán poslanec, máte slovo.
Habánik, Jozef, poslanec NR SR (2021-05-07):
Ďakujem pekne, pán predsedajúci. Vážené panie poslankyne, páni poslanci, dovoľte, aby som odôvodnil svoj návrh, prečo takýto návrh novely zákona o zabezpečovaní kvality vysokoškolského vzdelávania predkladám. Cieľ je veľmi jednoduchý. Chcem odstrániť možnú diskrimináciu a chcem zvýšiť právnu istotu študenta vysokej školy, ktorý splnil všetky podmienky pre riadne skončenie štúdia a vykonanie štátnej skúšky. Dôvodom je skutočnosť, že akreditačná agentúra môže podľa súčasne platnej legislatívy pozastaviť uskutočňovanie študijného programu, ak napríklad vysokej škole boli v procese monitorovania a schvaľovania študijného programu alebo iných vnútorných predpisov zistené nedostatky, ktoré je však možné odstrániť v časovom limite určenom zákonom. Znenie zákona navrhujeme zmeniť, aby študenti neboli „potrestaní“ odložením vykonania štátnej skúšky počas lehoty odstraňovania nedostatkov. Zároveň upravujeme, že vysoká škola nesmie prijímať nových študentov na daný študijný program, čo vytvára tlak na urýchlené prijatie nápravných opatrení, ale bez diskriminácie už zapísaných študentov. Prijatím návrhu novely zákona nie je dotknutá účinnosť platných akreditačných štandardov na kvalitu poskytovaného vysokoškolského vzdelávania ani z nich vyplývajúcich lehôt. Predložený návrh zákona som zaslal na vyjadrenie reprezentácii vysokých škôl, ministerstvu školstva, Slovenskej akreditačnej agentúre pre vysoké školstvo. Z reprezentácie vysokých škôl som dostal dva podnety, ktoré, ktorým sa v prípade, ak teda návrh novely zákona prejde prvým čítaním, budem zaoberať. Rovnako aj poznámkami, ktoré mi k návrhu textu dalo Ministerstvo školstva, vedy, výskumu a športu Slovenskej republiky. K tomuto sa uskutočnilo niekoľko rokovaní či už na úrovni ministerstva školstva, alebo aj dnes dopoludnia na úrovni akreditačnej agentúry s tým, že akceptujem pripomienky, ktoré mi dotknuté subjekty k predmetnému návrhu novely zákona predložili. Ďakujem pekne a chcem vás všetkých poprosiť o podporu tohto zákona v prvom čítaní.
Paška, Pavol, predseda NR SR (2013-05-28):
Dávam teraz možnosť sa prihlásiť do rozpravy ústne. Končím možnosť sa prihlásiť. Pani poslankyňa Žitňanská, nech sa páči.
Hrnčiar, Andrej, podpredseda NR SR (2017-03-29):
Ďakujem. Konštatujem, že bol zvolený, tak ako to oznámil overovateľ, Peter Joanidis za člena Rady pre vysielanie a retransmisiu. Teraz vás prosím o oznámenie výsledkov tajného hlasovania o návrhu na voľbu kandidátov na členov disciplinárneho senátu .
A. Belousovová, podpredsedníčka NR SR: (2006-12-13):
Pán navrhovateľ, pán minister, chcete ešte zaujať stanovisko? Nie. Pán spravodajca? Nie. Prerušujem rokovanie o tomto bode programu a budeme pokračovať prvým čítaním o vládnom návrhu zákona, ktorým sa mení a dopĺňa zákon č. 435/2000 Z. z. o námornej plavbe v znení zákona č. 581/2003 Z. z. Vládny návrh zákona ste dostali ako tlač 122, návrh na jeho pridelenie na prerokovanie výborom máte v rozhodnutí č. 117. Prosím pána ministra dopravy, pôšt a telekomunikácií Slovenskej republiky pána Ľubomíra Vážneho, aby vládny návrh zákona uviedol.
M. Číž, podpredseda NR SR: (2006-08-04):
Vážené poslankyne, vážení poslanci, pokračujeme v rokovaní. Prosím povereného overovateľa, aby oznámil výsledky tajného hlasovania.
Kalavská, Andrea, ministerka zdravotníctva SR (2019-09-12):
Veľmi pekne ďakujem, pán predsedajúci. Vážené poslankyne, vážení poslanci, ja by som sa chcela na tomto mieste vám všetkým veľmi pekne poďakovať a nevidím v tomto rozdiel medzi koaličnými a opozičnými, pretože aj vďaka ZMOS-u, vďaka vašim podnetom tento, tento zákon alebo návrh zákona vznikol. My sme sa snažili aj vyhovieť pani poslankyni Verešovej, s ktorou sme opakovane o tom rozprávali. Áno, jednoducho, aby som nezdržovala, tento zákon zabraňuje vystavovať mŕtve telá na účely komerčné, na komerčné účely. A druhá vec je tá, čo ste sa ma pýtali, ohľadom tých potratených, a teda plodov. My sme dali veľmi jednoducho, teraz podľa nového každá žena bude musieť podpísať informovaný súhlas, čo ide s jej dieťaťom, resp. potrateným plodom byť urobené. Čiže ona musí byť informovaná, že keď si do štyroch dní nevyžiada plod alebo dieťa, tak skončí, teraz surovo povedané, v spaľovni. Do štyroch dní si ho môže aj od zákroku vyžiadať spätne a od dňa vyžiadania do 14 dní musí byť to dieťa pochované, lebo ten plod pochovaný. My sme stále hľadali spôsob, ako urobiť to, že všetky plody potratené by boli pochované. Boli by to veľmi veľké náklady na naše, na všetky zdravotnícke zariadenia. Ak nájdeme formu, kto to bude financovať, potrebujete chladničku, potrebujete k tomu vybavenie, neboli sme to schopní, nieže s tým nesúhlasíme, ale v procese, ak nájdeme spôsob financovania a riešenie, nemám s tým najmenší problém, po morálnej stránke s vami úplne súhlasím. A v rámci krematórií a pohrebiská, môžeme sa ešte o tom v rámci aj výboru baviť, tých 100 metrov, ja si myslím, pán poslanec Dostál, je úplne legitímna požiadavka. Takže veľmi pekne ďakujem.
Paška, Pavol, predseda NR SR (2012-10-25):
Pani poslankyňa Košútová.
Jurinová, Erika, podpredsedníčka NR SR (2013-12-04):
Ďakujem pekne, pán poslanec, na vaše vystúpenie sú štyri faktické poznámky. Uzatváram možnosť prihlásiť sa s faktickou poznámkou. Nech sa páči, pán poslanec Fronc.
Herák, Ján, poslanec NR SR (2020-11-24):
Termín hlasovania bude zajtra o jedenástej hodine.
Sulík, Richard, predseda NR SR (2010-12-09):
Prosím, hlasujte, teraz. (Hlasovanie.) Prítomných 140 poslancov, hlasovalo 78 za, 34 proti, 28 sa zdržalo. Tento návrh bol schválený. Ďalší, prosím.
Danko, Andrej, podpredseda NR SR (2023-12-08):
Ďakujem, pani poslankyňa, otváram rozpravu. Do rozpravy som dostal zoznam prihlásených rečníkov. Je tu len pán poslanec Horecký za KDH. Nech sa páči, pán poslanec.
Grendel, Gábor, podpredseda NR SR (2022-09-28):
Pán poslanec Miroslav Suja.
Blaha, Ľuboš, podpredseda NR SR (2024-06-12):
Na vaše vystúpenie evidujem jednu faktickú poznámku, pán poslanec Rudolf Huliak.
Mazurek, Milan, poslanec NR SR (2018-03-14):
Ďakujem za slovo. Tak vážený pán predsedajúci a vážené kolegyne, kolegovia, opäť v stručnosti v úvodnom slove, skupina poslancov za Ľudovú stranu – Naše Slovensko predkladá do tohto pléna nový účinný návrh zákona bojujúci voči nelegálnym čiernym stavbám nachádzajúcich sa na pozemkoch slušných ľudí, ktorí dnes, v tomto ťažkom čase, kedy právo a poriadok neplatia pre všetkých rovnako, musia bojovať s nevôľou štátu pri snahe o výkon svojho vlastného vlastníckeho práva. Celým účelom a zmyslom našej navrhovanej novely je dať ľuďom, ktorým sa na ich vlastných pozemkoch, na ich parcelách nachádzajú nelegálne postavené čierne stavby, častokrát vybudované asociálmi, ktorí žijú v osadách, možnosti, ako tieto nelegálne čierne stavby zbúrať bez toho, aby mali akékoľvek ďalšie komplikácie či už so stavebným úradom, s políciou alebo aj so samotnými asociálmi. Viac poviem už priamo v rozprave a týmto sa do nej hlásim ako prvý. Ďakujem.
Bugár, Béla, podpredseda NR SR (2017-03-23):
Prezentujme sa a hlasujme o skrátení lehoty. (Hlasovanie.) Prítomných 144, za 107, proti 33, zdržali sa 4. Konštatujem, že sme návrh schválil, takže môžme pristúpiť k hlasovaniu.
P. Hrušovský, predseda NR SR: (2003-04-09):
Pani poslankyňa Bollová, nech sa páči. D. Bollová, poslankyňa: Ďakujem, pán predseda. Vážené kolegyne, kolegovia, dovoľte mi, aby som predniesla nasledovný návrh. Pretože vláda Slovenskej republiky a tento parlament začlenili Slovenskú republiku do aktívneho vojnového procesu v Iraku, navrhujeme, aby si parlament uctil minútou ticha všetky doterajšie obete irackej vojny. Ďakujem.
Mazurek, Milan, poslanec NR SR (2023-05-03):
Pani Kolíková, ja som asi jeden z tých stredovekých poslancov, tak musím zostať v šoku, lebo vy ste povedali, že diskriminácia na základe pohlavia je niečo úplne iné ako diskriminácia na základe rodu. A ja by som žiadal vysvetlenie pre obyvateľov Slovenskej republiky, čo si pod tým majú predstaviť, že ak napríklad niekoho diskriminujete, pretože je muž alebo žena, to nejakým spôsobom chápu, ale ako sa ešte dá inak diskriminovať na základe rodu? To je čo? To, že si niekto, ako napr. tu pani Cigániková, ktorá je tak nahnevaná, povie, že ona je sedemnáste pohlavie, a vy ju budete nejak... (Reakcia z pléna.) Á, takže takto. No, pre tých, ktorí to nevidia, občanov Slovenskej republiky, pani Cigániková im povedala, že práve toto je ono. To znamená, že strana SaS tu teraz zastáva sa tu nejakej myšlienky, že ak si niekto povie, že on je sedemnáste alebo tridsiate pohlavie, a vy mu poviete, nie, kamarát, nie si, ja to neuznávam, tak vy ste tá hnusná, zákerná beštia, ktorá ho diskriminuje. Postoj strany SaS, teraz mi to povedala, áno, tak to je. Ja sa divím, pani Kolíková, keď je to teda toto, že to má byť tá diskriminácia na základe rodu, že akú agendu budete zastávať zajtra? Diskriminácia na základe zvieracích pocitov, diskriminácia na základe zlého počasia, diskriminácia na základe zlej farby vlasov? (Smiech rečníka.) Veď to práve naopak, práve naopak. Ja by som bol rád, keby sme sa vrátili k príčetným debatám a nevymýšľali si veci. Sú len dve pohlavia, chápete, muž, žena, nič ďalšie neexistuje, čo to vymýšľate, veď sme sa nezbláznili ešte, nie?
Ďuriš Nicholsonová, Lucia, podpredsedníčka NR SR (2017-10-11):
Ďakujeme pekne, pán poslanec Fecko. Na vaše vystúpenie registrujem jednu faktickú poznámku. Pán poslanec Mizík, nech sa páči.
Dolinková, Zuzana, ministerka zdravotníctva SR (2024-06-27):
Ďakujem veľmi pekne. Vážená pani poslankyňa, v rámci najvyšších štandardov WHO k interrupčnej starostlivosti si vám dovoľujem citovať z predmetného usmernenia krátku informáciu, citujem: „Medikamentózna interrupcia znamená revolúciu v prístupe ku kvalitnej interrupčnej starostlivosti na celom svete. Lieky na umelé prerušenie tehotenstva je možné bezpečne a účinne podávať v zdravotníckom zariadení, alebo si ich môžu osoby, ktoré potrebujú interrupciu, podať svojpomocne aj mimo zdravotníckeho zariadenia napríklad doma v prípade, že majú prístup k presným informáciám a zaručene kvalitným liekom. Tie, ktoré si bezpečne riadia interrupciu do 12. týždňa samy doma, môžu v určitej fáze procesu stále potrebovať, alebo chcieť podporu vyškolenej zdravotníckej pracovníčky či zdravotníckeho pracovníka. Poskytovanie služieb, ktoré si vyžadujú minimálne lekársky dohľad, môže výrazne zlepšiť dostupnosť, ako aj zvýšiť súkromie, pohodlie a prijateľnosť procesu interrupcie bez hrozby rizika a ohrozenia jeho účinnosti.“ Predmetná otázka, čo sa týka používania medikamentóznej formy interrupcie na Slovensku, bola detailne prerokovaná s odbornou obcou, ktorá vyjadruje odbornú podporu úpravy medikamentóznej interrupcie a zhodu na tom, že samotné vykonanie medikamentóznej interrupcie, teda podanie lieku, má v podmienkach Slovenskej republiky prebiehať výlučne, opakujem, výlučne v zdravotníckom zariadení pod medicínskym dohľadom a len v prípadoch do 49. dňa gravidity, teda do 7. týždňa tehotenstva. Vzhľadom ku koaličnej dohode však mám za to, že každá právna úprava, ktorá sa týka aj etických aspektov bez ohľadu na hierarchické ukotvenie danej právnej normy z pohľadu právnej sily, má byť prerokovaná na koaličnej rade. Rezort ministerstva zdravotníctva pristupuje ku týmto otázkam s rešpektom a po prerokovaní na koaličnej rade následne spustíme aj proces v spomínaných intenciách, tak ako som opakovane deklarovala. Ďakujem veľmi pekne.
T. Cabaj, podpredseda NR SR: (2009-10-22):
Gestorský výbor Ústavnoprávny výbor Národnej rady určil za spravodajcu pána poslanca Petra Miššíka. Nech sa páči, pán poslanec, máte slovo.
T. Mikuš, poslanec: (2006-01-20):
(Rokovanie 53. schôdze NR SR sa skončilo o 11. 49 hodine.)
Grendel, Gábor, podpredseda NR SR (2020-12-08):
Vážené panie poslankyne, vážení páni poslanci, budeme pokračovať v prerušenom rokovaní najprv procedurálnymi návrhmi. Pán poslanec Taraba.
Šeliga, Juraj, podpredseda NR SR (2020-09-29):
Poprosím pána poslanca Šefčíka ako spravodajcu určeného výborom, aby nám uvádzal hlasovanie, pravdepodobne musíme chvíľu počkať, pretože parlamentná, parlamentná legislatíva poprosila o nejaký čas, aby pripravila vzhľadom na množstvo pozmeňujúcich návrhov, ešte 5 minút, vás poprosím, kolegyne, kolegovia. (Krátka pauza.) Dámy a páni, parlamentná legislatíva ma požiadala o prestávku 15 minút, aby stihli vzhľadom na množstvo tých pozmeňujúcich návrhov pripraviť správu, ktorú má pán poslanec Šefčík uvádzať pri hlasovaní, takže vyhlasujem 15 minút prestávku. (Krátka pauza.) Pani poslankyne, páni poslanci, aby sme ušetrili čas, ak je všeobecný súhlas, môžme... (Súhlasná reakcia pléna.) Ani neviete, o čom... (Povedané so smiechom.) Ale najprv, najprv teraz budeme hlasovať o podpredsedoch NKÚ. Poprosím... (Ruch v sále.) (Hlasovanie o návrhu na voľbu dvoch podpredsedov Najvyššieho kontrolného úradu Slovenskej republiky , tlač 240.) Teda pristúpime k verejnému hlasovaniu o návrhu na voľbu dvoch podpredsedov Najvyššieho kontrolného úradu, svoju voľbu vyjadríte tak, že na hlasovacom lístku, pri každom mene a priezvisku uvedenom na hlasovacom lístku označíte alternatívu za, proti, zdržiavam sa. Pri voľbe je možné alternatívu „za“ najviac u dvoch kandidátoch. Hlasovací lístok je neplatný, ak voľba nie je označená alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie, súčasne ich prosím, aby hlasovali ako prví. Pristúpime k verejnému hlasovaniu. (Akt verejného hlasovania.)
P. Hrušovský, predseda NR SR: (2003-09-10):
Prosím pána ministra, aby z poverenia vlády Slovenskej republiky uviedol druhý v poradí návrh zákona, ktorého je predkladateľom, vládny návrh zákona o Pôdohospodárskej platobnej agentúre, o podpore podnikania v pôdohospodárstve a o zmene a doplnení niektorých zákonov , ktorý prerokúvame ako tlač 297. Pán minister, nech sa páči, máte slovo.
Náhlik, Peter, poslanec NR SR (2015-11-11):
Pán predseda, teraz dajte hlasovať o bodoch zo spoločnej správy 1 až 6 s odporúčaním gestorského výboru schváliť ich.
J. Halecký, poslanec: (2009-11-05):
A po druhé myslím si, že štát nebude vstupovať do všetkých podnikov, ktoré budú krachovať, nad päťsto ľudí, ale iba do tých podnikov, ktoré z hľadiska perspektívy, ktoré z hľadiska obsahu výroby, z dosahu strategického pre národné hospodárstvo štát považuje za vhodné zachraňovať. To znamená, že ostatné podniky budú prebiehať životom bežne krachujúceho, bankrotujúceho podniku. A osobne si myslím, že tých podnikov na Slovensku za rok nebude viacej, ako to spočítame na jednej, maximálne na dvoch rukách. Takže štát nebude chcieť riešiť bankroty vcelku, ale iba v selektívnych, presne cielených a zadefinovaných situáciách. Ďakujem.
Sabo, Michal, poslanec NR SR (2024-01-18):
Kolega, ďakujem za vaše vystúpenie, v ktorom ste spomenuli aj, ako sa na situáciu na Slovensku pozerá zahraničie. Tak si len skúsme pripomenúť včerajšie hlasovanie v Štrasburgu, kde europarlament prijal uznesenie, ktoré kritizuje návrh Ficovej vlády, novely Trestného zákona, o ktorom vedieme aj túto debatu. Za uznesenie hlasovalo 496 zo 630 prítomných poslancov a poslankýň naprieč celou Európskou úniou. A nie, nie je to detinský aktivizmus malej skupiny slovenských europoslancov, ako to premiér opakovane hovorí na svojich sociálnych sieťach a na tlačových konferenciách a klame. Prijatie tohto uznesenia je výsledkom väčšiny politických skupín a väčšiny europoslancov a europoslankýň. Toto uznesenie nepodporila krajná pravica z Talianska, z Francúzska, z Česka a nie je žiadnym veľkým prekvapením, že ho nepodporil ani Orbánov Fidesz, fideszovci. No a spomínajúc Maďarsko, Európsky parlament, čuduj sa svete, dnes hlasoval opäť a, budem citovať, hej, precíťte to spolu so mnou, vyjadril hlboké znepokojenie nad ďalším narušovaním demokracie, právneho štátu a základných práv v Maďarsku najmä prostredníctvom nedávno prijatého balíka tzv. ochrany národnej suverenity, ktorý je možné porovnať s neslávnym ruským zákonom o zahraničných agentoch. No a teraz v tomto momente sa kruh uzatvára, dámy a páni, Robert Fico dnes v tomto ctenom pléne počas hodiny otázok a odpovedí rečnil o čom? O takej istej legislatívnej iniciatíve tu u nás na Slovensku, lebo fuj, hnusné mimovládky. Tak ja sa pýtam, náhoda? Nemyslím. (Potlesk.)
M. Kondrót, poslanec: (2003-07-04):
Pán predseda, dajte, prosím, hlasovať o procedurálnom návrhu poslanca Rusnáka nepokračovať v prerokúvaní tohto návrhu zákona.
Paška, Pavol, predseda NR SR (2012-11-29):
Dámy a páni, budeme pokračovať v prerušenej rozprave. (Ruch v sále.) Kolegyne, kolegovia, poprosím vás, budeme pokračovať teraz v rozprave, ak nechcete venovať pozornosť pánovi poslancovi, radšej odíďte z rokovacej sály. Pán poslanec, nech sa páči, máte slovo.
Mizík, Stanislav, poslanec NR SR (2018-02-14):
Ďakujem za slovo. Rasťo, doplním ťa, prečítam tebe aj poslancom niečo z internetu. Poukazuje to na hlúposť, ba priam tuposť západoeurópskych vlád, mimovládok a slniečkárov. Žiadateľ o azyl v Taliansku Awelima Lucky, ktorý rozštvrtil telo mladej Talianky Pamely Mastropietro, žil v štvorhviezdičkovom hoteli Monte Cassino v blízkosti Maceraty, ináč toto mestečko poznám. Viac ako rok bol hosťom talianskeho štátu, hoci už predtým mu bol pobyt zo strany územnej komisie zamietnutý. 27-ročný azylant bol tiež označený za nelegálneho migranta, vyladil, vylodil sa na brehoch Augusty v októbri tisíc..., 2016. Žil v luxusnom hoteli, hydromasážne vane, no totálny luxus a potom toto africké zviera dievča rozštvrtí a zje mu srdce. Okrem toho Taliansko na takéto zvieratá vykladá do 5 mld. eur. Ďakujem za slovo.
Ďuriš Nicholsonová, Lucia, podpredsedníčka NR SR (2018-05-17):
V rozprave teraz vystúpi pán poslanec Dostál, nech sa páči.
Pročko, Jozef, poslanec NR SR (2024-10-02):
Ďakujem veľmi pekne. No, Michal Sabo, ty si človek, ktorého poznám strašne dlho, a musím povedať, že toto, čo si teraz povedal, je niečo, čo každému normálnemu človeku, ktorý má rád svoju krajinu, svoju, svoju prírodu, životné prostredie, to takého človeka to určite nenechá spávať, pretože Ladislav Kamenický a celá tá skupina kšeftárov okolo neho naozaj týmto, touto konsolidáciou, ktorú nazvem ožobračovanie aj ja, jednoducho uškodí aj životnému prostrediu, lebo peniaze, ktoré by mohli ísť do projektov, ktoré pomôžu, ktoré urobia zo Slovenska a z nás, z nášho životného prostredia krajšie, krajšiu krajinu, tak jednoducho sa stratia vo vreckách tých, ktorí tu roky rabovali, a na normálne veci tu nebude peňazí. Mišo, ďakujem veľmi pekne.
Brocka, Július, poslanec NR SR (2013-04-16):
Ďakujem tým kolegom, ktorí reagovali konštruktívne na moje vystúpenie. Pánu poslancovi Podmanickému chcem len dovysvetliť, že ak som ja hovoril o tom fázovom posune výsledku aj v prípade dopadu na nezamestnanosť, tak len chcem povedať, že naša vláda, v ktorej, aj tá druhá Dzurindova, v ktorej boli viac pravicové strany, alebo mali prevahu, tak prijímala evidentne opatrenia, ktoré zvyšovali konkurencieschopnosť Slovenska voči okolitým krajinám. A v tom je rozdiel medzi tou vládou a tou vašou, že vami prijaté opatrenia znižujú našu konkurencieschopnosť, čiže tie dôsledky aj o fázu posunuté budú ešte horšie. Pán poslanec Blaha, vy, prosím vás, kde učíte? Lebo aby som vedel, kde nemám poslať môjho syna. (Zasmiatie sa v sále.) Lebo to je strašné, naozaj. (Smiech v sále.) A ešte na jeho adresu. Poprosím vás, to jedno opatrenie, to jedno opatrenie, čo navrhujete, ako znížiť, nečakám, že poviete 150 za všetkým poslancov SMER-u, alebo resp. ten zbytok, lebo niektorí sa zapájajú. Ale mne stačí od vás jeden návrh, pán Blaha, jeden návrh a na akej škole to učíte.
Krajčí, Marek, poslanec NR SR (2022-11-30):
Tým sme vyčerpali hlasovanie o všetkých pozmeňujúcich návrhoch zo spoločnej správy a z rozpravy. Pán predseda, nakoľko prerokúvame návrh zákona v skrátenom legislatívnom konaní, sme v treťom čítaní . Prosím, otvorte rozpravu.
Hrnčiar, Andrej, podpredseda NR SR (2018-02-13):
Dve faktické poznámky. Nech sa páči, pán poslanec Mazurek.
P. Paška, predseda NR SR: (2008-05-14):
Pani poslankyne, páni poslanci, budeme pokračovať v prerušenom rokovaní. Chcem vás požiadať, aby ste venovali pozornosť priebehu rokovania. Budeme hlasovať. Ešte predtým má pani poslankyňa Laššáková procedurálny návrh?
Panáček, Milan, poslanec NR SR (2015-09-30):
Pán predseda, dajte hlasovať o pozmeňujúcom návrhu pána poslanca Lukšu.
Laššáková, Jana, podpredsedníčka NR SR (2012-09-13):
Ďalej s faktickou poznámkou pani poslankyňa Tomanová.
Laššáková, Jana, podpredsedníčka NR SR (2013-05-21):
S reakciou pán poslanec Gál, nech sa páči.
Zmajkovičová, Renáta, podpredsedníčka NR SR (2013-06-25):
Faktické poznámky. Je jedna faktická poznámka. Uzatváram možnosť prihlásiť sa s faktickou poznámkou. Pán poslanec Kuffa.
Mikuš, Jozef, poslanec NR SR (2014-07-08):
Ďakujem pekne, pani podpredsedníčka. Chcem sa poďakovať všetkým kolegom, ktorí reagovali faktickými poznámkami na moje vystúpenie. Dotknem sa tak okrajovo troch. Pán kolega Kuffa, keď si čítal ten paragraf, no prečítal si jasnú predprípravu na predaj cisternami a vodovodmi do zahraničia a o tomto paragrafe, respektíve o celom zákone vláda hovorí, že zakazuje predaj. Pán kolega Jurzyca, áno, ja tiež vnímam ako obrovský hendikep, že Slovensko nemá víziu alebo jasný pohľad na to, ako chce riešiť svoje nerastné bohatstvo. Samozrejme aj v súvislosti s tým, aby sme to neriešili partikulárne, keď nastane niekde nejaký problém, a samozrejme aj v súvislosti s tým, aby to bolo v prospech všetkých občanov, respektíve najviac občanov Slovenskej republike ako celku a samozrejme prioritne dotknutých miest a obcí. A aby sme nepôsobili len negatívne na tieto obce a len pod tlakom napríklad aj opozície im možnosť, dovolili možnosť rozhodnúť sa v referendách pri niektorých ťažbách nerastných surovín. A, pán kolega Martvoň, no opäť vidím, že tu nie je, to je také typické preňho, zaštekať vo faktickej a nepočkať ani na odpoveď. Tomu hovorím politikárčenie, pán kolega, ak ma niekde počúvate. A moja otázka, že čo sa stane, ak neprejde ústava, vlastne bola o tom, že či SMER politikárči alebo mu ide o vec. Ak ústava neprejde, dáte do druhého čítania ten istý pozmeňujúci návrh, ktorý bude v tej ústave o zákaze predaja vody do zahraničia? To bola moja, to bola filozofia tej otázky. A k tomu, že či premiér dneska nezosmiešňoval opozíciu. No nezdal sa mi, že by zosmiešňoval, skôr si myslím, že zdal sa trochu nervózny. A ak chcete také prirovnanie, tak sa mi zdalo, že tam bolo niečo ako ústup, náprava, zatiahnutie ručnej brzdy.
Laurenčík, Milan, podpredseda NR SR (2021-06-16):
Na vaše vystúpenie evidujem sedem faktických poznámok. Končím možnosť prihlásiť sa s faktickou poznámkou. Ako prvý vystúpi pán poslanec Miroslav Suja, nech sa páči.
Kremský, Peter, poslanec NR SR (2023-03-14):
Ďakujem veľmi pekne, pán predsedajúci. Ja som sa prihlásil do rozpravy ako prvý, aby som mohol podať aj pozmeňujúci návrh, aby prípadne pán spravodajca mohol na to reagovať priamo vystúpením v rozprave. Ako som spomínal, ten, to riešenie s zľavou 70 % sa ukázalo ako pomerne nepraktické, či už pre políciu, tak i, ako aj pre občanov, preto sme sa rozhodli vlastne navrhnúť riešenie také, že automobily staršie ako 20 rokov pri ich, pri ich registrácii sa bude poplatok znižovať na úroveň najviac 120 eur v tom prípade, ak sa nemení evidenčné číslo vozidla. Takisto, takisto navrhujeme to, aby pri registrácii automobilov s minimálne šiestimi miestami pre rodičov detí, s aspoň štyrmi deťmi tam došlo k úprave toho maximálneho výkonu, pre ktorý platí táto zľava. Doteraz to bolo 110 kW, navrhujeme zvýšiť to na 150 kW. Dôvodom je to, že takéto vozidlá často majú väčší motor, keďže niekedy ide až o mikrobusy a, samozrejme, tam aj je potrebný vyšší výkon, pretože inak by vlastne títo rodičia detí mali pomerne obmedzený výber modelov na trhu, čiže dáva nám logiku, aby tam ten výkon motora mohol byť vyšší. Možno ešte vrátim sa k tým, prečo, prečo viac ako dvadsať rokov. Vozidlá staršie ako dvadsať rokov sa vlastne v európskej klasifikácii označujú ako tzv. youngtimery. Sú to vozidlá, ktoré ešte teda sa nepokladajú za veterány, ale ak sa dobre udržiavajú, ak sa o ne vlastne ten majiteľ stará, tak vlastne môžu, môžu byť určitým takým ako keby retrovozidlom a zdá sa nám logické, že ak takéto vozidlá ľudia používajú, tak aj ak majú vyšší výkon, tak vlastne by sme mali tam dať určitú úľavu a nechať, nechať ich, aby ich mohli preregistrovať za rozumnú cenu aj preto, že sa obávame, že ak by tie poplatky boli také vysoké, ako, ako teda vychádzajú z tej tabuľky, tak by vlastne štát možno nedostal žiadne peniaze alebo veľmi málo, pretože tí ľudia by ich jednoducho prestali preregistrovávať, vznikla by veľká právna neistota a štát by z toho tiež mal veľmi málo a ľudia by z toho mali problémy. Možno poviem taký jeden príklad, kde sa to uplatní. Napríklad vozidlo s výkonom 200 kW podľa tej v podstate upravenej tabuľky alebo tesne pod 200 kW, 199 dajme tomu, v prípade, že je to norma Euro 1, teda vozidlo zhruba dvadsaťročné, by vlastne bol ten poplatok 1 700 eur, v takomto prípade sa teda zníži na 120 eur, ale napríklad pokiaľ by to bolo auto s výkonom necelých 100 kW, tak ten poplatok vlastne by bol 150 eur, vychádzajúc z tejto tabuľky, a týmto by sa teda znížil na 120 eur. Čiže tam tá úľava nie je veľmi veľká a, ale vlastne ide o to, že hlavne pri tých vyšších výkonoch väčšinou nejde o autá, ktorými sa teda ľudia bežne vozia do práce, ale naozaj ide o v podstate zriedkavé vozidlá, ktoré, ktoré sa využívajú skôr na voľný čas ako pre ľudí, ktorí majú radi autá, starajú sa o ne, opravujú si ich a jednoducho majú ich... (Prerušenie vystúpenia predsedajúcim.)
B. Bugár, podpredseda NR SR: (2003-01-14):
(Hlasovanie.) Prítomných je 132 poslancov, za návrh 132 poslancov. Konštatujem, že sme navrhované uznesenie schválili. Ďakujem pán minister aj pani spravodajkyňa. Teraz pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s ukončením platnosti Zmluvy o priateľstve a spolupráci medzi Československou republikou a Čínskou ľudovou republikou (Peking 27. marca 1957) vo vzájomných vzťahoch medzi Slovenskou republikou a Čínskou ľudovou republikou. Návrh vlády ste dostali ako tlač 114, správu o prerokovaní návrhu vlády v zahraničnom výbore máte ako tlač 114a. Návrh vlády odôvodní minister zahraničných vecí Slovenskej republiky pán Eduard Kukan. Pán minister, nech sa páči, máte slovo.
Kaliňák, Robert, podpredseda vlády a minister vnútra SR (2014-02-13):
Ďakujem pekne. Vo väčšine prípadov, keď mám vystúpenie, tak v tých faktických poznámkach reagujete na to, čo som povedal, ale v tomto prípade sa vám to ani raz nepodarilo. Všetci ste potvrdili, že ste nič neurobili a snažili ste sa z toho nejako vyhovoriť. A ja vám len toľko sa k tomu vrátim, že boli ste schopní obviniť pána Ruska za dva týždne. A tu ste dva roky tú kauzu nevyšetrili. Jednu. Nástenka druhá. To je ten istý prípad, tak isto nie. Nemali ste záujem to vyšetriť? Alebo bolo jedno? Čiže z môjho pohľadu, z môjho pohľadu hovoríte ešte častokrát to, že vy reagujete priamo na to, lebo sme nejako konali. Ak sa ja dobre pamätám, k zastaveniu trestného stíhania prišlo ešte v októbri minulého roku. Čiže po piatich, päť mesiacov vám trvalo, čo presne? Zvažovanie tej situácie? Alebo opäť sa dostaneme k tomu, že to je čistá prezidentská kampaň, to, čo sa teraz snažíte robiť? Jediné, čo nám tu chýba, aby nám sem vzlietol na svojom Piperjete pán Kiska, rozdal vám odmeny za to, čo tu robíte, a bolo všetko úplne v poriadku. Čiže z môjho pohľadu ani jeden z vás ste nevyvrátili to, čo som povedal. Neriešili ste to a nikdy ste sa o to ani nezaujímali, pretože to, čo hovoríte, proste nie je pravda. A to vám aj potvrdili, pretože všetky informácie ste mali k dispozícii v roku 2010 a 2011. Ďakujem. (Potlesk.)
Žiga, Peter, podpredseda NR SR (2024-01-18):
S faktickou poznámkou pani poslankyňa Mesterová.
Bugár, Béla, podpredseda NR SR (2019-06-25):
Prerušujem rokovanie o tomto bode programu. Budeme pokračovať v prerušenej rozprave v prvom čítaní o návrhu poslancov Osuského, Dostála, Zimenovej a Kaščákovej na vydanie zákona, ktorým sa mení a dopĺňa zákon č. 270/95 Z. z. o štátnom jazyku (tlač 1542). Prosím pána poslanca Osuského, aby zaujal miesto určené pre navrhovateľov. Vidím, že sako tu má, takže aj on by tu mal byť niekde. (Reakcia z pléna.) No nech sa páči, aj vy ste predkladateľkou, nech sa páči, môžte, samozrejme, namiesto pána Osuského pani poslankyňa Zimenová. A, samozrejme, pán poslanec Kolesár, nech sa páči. Faktickými poznámkami sú na včerajšie vystúpenie poslankyne Zimenovej prihlásení ešte traja páni poslanci. Pán poslanec Pamula, nech sa páči. Zapnite mikrofón pánovi poslancovi Pamulovi. (Pokračovanie rokovania o návrhu poslancov Národnej rady Slovenskej republiky Petra Osuského, Ondreja Dostála, Zuzany Zimenovej a Renáty Kaščákovej na vydanie zákona, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov , tlač 1542.)
Laššáková, Jana, podpredsedníčka NR SR (2015-09-30):
Ďakujem pekne. Zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre sociálne veci, poslancovi Júliusovi Brockovi. Ako ste si to pekne vymenili, pán poslanec. Nech sa páči.
Hlinka, Jozef, poslanec NR SR (2021-07-02):
Pán predseda, dajte hlasovať o návrhu zákona ako o celku v znení schválených pozmeňujúcich a doplňujúcich návrhov s odporúčaním gestorského výboru schváliť.
Šeliga, Juraj, podpredseda NR SR (2020-09-16):
Prosím, prezentujme sa a hlasujme. (Hlasovanie.) Prítomných 127 poslancov, za 124 poslancov, proti nikto, zdržali sa 3, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči.
Vitteková, Anna, poslankyňa NR SR (2015-05-20):
Ďakujem pekne, dobré ráno. Ja predkladám k uvedeným kódexom, ktoré máme v rozprave, dva pozmeňujúce návrhy. Prvý predkladám spolu s kolegyňou Kučerovou a týka sa vládneho návrhu zákona Správneho súdneho poriadku, tlač 1335. Ide o pozmeňujúce a doplňujúce návrhy, ktoré sú legislatívno-technického charakteru. Takže samotný návrh. Bod 1. Doterajší text § 166 sa označuje ako odsek 1 a dopĺňa sa odsekom 2, ktorý znie: „(2) Priznané oslobodenie od súdneho poplatku správny súd kedykoľvek počas konania odníme, a to i so spätnou účinnosťou, ak sa do právoplatného skončenia konania preukáže, že pomery účastníka neodôvodňujú alebo neodôvodňovali oslobodenie od súdneho poplatku.“ Odôvodnenie. Zmena sa navrhuje v súvislosti s upresnením a jednoznačným zakotvením možnosti odňať oslobodenie od súdneho poplatku. Bod 2. V § 190 sa slovo „dôjde“ nahrádza slovom „dospeje“. Odôvodnenie. Navrhuje sa zjednotenie s terminológiou použitou v § 462 ods. 2 Správneho súdneho poriadku. Bod 3. V prílohe zákona sa vypúšťa bod 1. Doterajšie body sa primerane prečíslujú. Odôvodnenie. Vzhľadom na vyňatie administratívnych vecí spod úpravy smernice uvedenej v bode 1 navrhujeme jej vypustenie z prílohy vládneho návrhu zákona. Druhý pozmeňujúci návrh je k vládnemu návrhu zákona Civilný mimosporový poriadok, tlač 1334. V zákone sa vykonajú zmeny v odkazoch na konkrétne ustanovenia Civilného sporového poriadku v súlade so schváleným znením Civilného sporového poriadku. Odôvodnenie. Vzhľadom na zmenu označenia konkrétnych odkazov na Civilný sporový poriadok po vyhotovení jeho konečného znenia je potrebné túto zmenu premietnuť aj do textu zákona, kde sa na tieto ustanovenia Civilného sporového poriadku odkazuje. Ďakujem, to sú dva pozmeňováky.
Hrnčiar, Andrej, podpredseda NR SR (2018-09-20):
Pán predseda, už ste vyčerpali limit, ale pani poslankyňa chce položiť doplňujúcu otázku, takže budete môcť pokračovať.
P. Hrušovský, podpredseda NR SR: (2002-02-21):
Konštatujem, že návrh poslanca Andrassyho sme schválili. Pán poslanec Kandráč chce stiahnuť svoje návrhy? Nie. Nech sa páči, máte slovo.(Hlasy v sále.) Zapnite pána poslanca Kandráča! P. Kandráč, poslanec: Vážený pán predsedajúci, prosil by som o návrhoch pod bodom 9, 10, 11, 28, 29, 31 hlasovať spoločne.
P. Paška, predseda NR SR: (2008-09-10):
(Hlasovanie.) 142 prítomných, 82 za, 58 sa zdržalo, 2 nehlasovali. Návrh sme postúpili do druhého čítania.
Švejna, Ivan, poslanec NR SR (2013-09-20):
Ďakujem. Vážená pani podpredsedníčka, vážení kolegovia, dovoľte mi, aby som v zmysle rokovacieho poriadku vystúpil k návrhu pána poslanca Hlinu na vydanie zákona o politických stranách. Uvedený návrh bol doručený poslancom v stanovenej lehote, čím boli splnené všetky podmienky podľa rokovacieho poriadku. Predseda Národnej rady posúdil uvedený návrh podľa § 70 o rokovacom poriadku. Ako spravodajca v prvom čítaní si osvojujem stanovisko, že predmetný návrh spĺňa z formálnej aj právnej stránke všetky náležitosti návrhu zákona, zákona o rokovacom poriadku. Všeobecná časť dôvodovej správy obsahuje informácie o cieli a o tom, že je návrh v súlade s Ústavou Slovenskej republiky. Po rozprave odporučím, aby návrh zákona prerokovala Národná rada v druhom čítaní a súlade s rozhodnutím predsedu Národnej rady aby návrh zákona prerokovali výbory: výbor pre financie a rozpočet a ústavnoprávny výbor. Za gestorský výbor navrhujem výbor pre financie a rozpočet. Zároveň odporúčam, aby návrh prerokovali výbory do 30 dní a gestorský výbor do 32 dní. Pani predsedajúca, prosím, otvorte rozpravu.
R. Madej, poslanec: (2009-02-17):
Výbor Národnej rady Slovenskej republiky pre sociálne veci a bývanie ako gestorský výbor k návrhu na vyslovenie súhlasu s Európskou sociálnou chartou podáva Národnej rade Slovenskej republiky túto spoločnú správu výborov Národnej rady Slovenskej republiky. Predseda Národnej rady Slovenskej republiky svojím rozhodnutím zo 17. decembra 2008 č. 884 pridelil návrh na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre ľudské práva, národnosti a postavenie žien, Výboru Národnej rady Slovenskej republiky pre sociálne veci a bývanie, Zahraničnému výboru Národnej rady Slovenskej republiky s tým, že návrh prerokovali a odporúčali Národnej rade Slovenskej republiky tieto výbory. Výbor Národnej rady Slovenskej republiky pre sociálne veci a bývanie uznesením č. 218 z 21. januára 2009, Výbor Národnej rady Slovenskej republiky pre ľudské  práva, národnosti a postavenie žien uznesením č. 178 z 28. januára 2009 a Zahraničný výbor Národnej rady Slovenskej republiky uznesením č. 137 z 29. januára 2009 s tým, že tieto výbory Národnej rade Slovenskej republiky odporúčali vysloviť súhlas s Európskou sociálnou chartou (revidovanou) Rady Európy z roku 1996 Slovenskou republikou a s vyhlásením Slovenskej republiky o prijatí záväzkov z charty. A po b odporučili rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky a táto má prednosť pred zákonmi. Ústavnoprávny výbor Národnej rady Slovenskej republiky prerokoval návrh dňa 27. januára 2009, ale neprijal platné uznesenie, lebo návrh uznesenia nezískal podporu potrebnej nadpolovičnej väčšiny všetkých poslancov podľa čl. 84 ods. 3 Ústavy Slovenskej republiky a § 52 ods. 4 zákona o rokovacom poriadku. Z uznesení výborov, ktoré návrh prerokovali, nevyplývajú pre Národnú radu Slovenskej republiky žiadne návrhy. Výbor Národnej rady Slovenskej republiky pre sociálne veci a bývanie ako gestorský výbor na základe uznesení výborov uvedených v druhej časti tejto spoločnej správy odporúča Národnej rade Slovenskej republiky po a vysloviť súhlas s Európskou sociálnou chartou (revidovanou) Rady Európy z roku 1996 Slovenskou republikou a s vyhlásením Slovenskej republiky o prijatí záväzkov z charty.  A po b rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky a že táto má prednosť pred zákonmi. Gestorský výbor určil spoločného spravodajcu výborov Róberta Madeja predložiť Národnej rade Slovenskej republiky spoločnú správu výborov o výsledku prerokovania uvedeného návrhu a návrh na uznesenie Národnej rady Slovenskej republiky. Spoločná správa výborov Národnej rady Slovenskej republiky o výsledku prerokovania návrhu bola schválená uznesením Výboru Národnej rady Slovenskej republiky pre sociálne veci a bývanie č. 220 z 3. februára 2009. Návrh uznesenia Národnej rady Slovenskej republiky tvorí prílohu spoločnej správy, ktorá je predložená poslancom Národnej rady Slovenskej republiky, o ktorej sa bude po skončení rozpravy hlasovať. Pán predsedajúci, skončil som, prosím, otvorte rozpravu. Ďakujem pekne.
Kozelová, Monika, poslankyňa NR SR (2023-03-17):
Ja by som chcela poďakovať obom, obom diskutujúcim. Ide naozaj o celkom veľkú vec pre mesto Trenčín. Chcem povedať, že súhlasím s tým, že sú tam nedostatky a tie nedostatky treba ešte odstrániť. My sme sa o tom dlhú dobu bavili a verím tomu, že budúci týždeň tie stretnutia, ktoré budeme mať, uvedú všetko na pravú mieru a nebude tam problém pri druhom čítaní. Ja som pod tým návrhom zákona podpísaná. A podpísaná som preto, že verím tomu, čo ste povedali, pán poslanec. Ten Trenčín si naozaj celý tento titul zaslúži a ja verím tomu a na 100 % tomu verím, že aj ukáže to najlepšie, čo v tom Trenčíne z kultúry je. Však povedzme si na rovinu, kto je primátorom mesta Trenčín. Je to umelec a myslím si, že vie sám najlepšie zhodnotiť, či na to ten Trenčín má, alebo nemá, a ja som presvedčená, že má. A ja by som chcela týmto, týmto spôsobom iba poprosiť kolegov v sále, aby predali svojim kolegom v poslaneckých kluboch informáciu, že by bolo fajn podporiť to v prvom čítaní, posunúť to do druhého čítania, a to hlavne preto, aby sme tými úpravami nezdržiavali Trenčín, pretože ten Trenčín potrebuje na celom projekte urýchlene pracovať. Čiže ďakujem veľmi pekne a verím tomu, že sa Trenčín ukáže v tom najlepšom svetle, aké má.
P. Paška, predseda NR SR: (2008-11-04):
(Hlasovanie.) 135 prítomných, 79 za, 56 sa zdržalo. Konštatujem, že sme schválili vládny návrh zákona o efektívnosti pri používaní energie a o zmene a doplnení zákona č. 55/2005 Z. z. Pani poslankyňa Belásová bude uvádzať v druhom čítaní hlasovanie o vládnom návrhu zákona, ktorým sa mení a dopĺňa zákona č. 607/2003 Z. z. o Štátnom fonde rozvoja bývania v znení neskorších predpisov , je to tlač 748.